ที่จริงแวะทานนานมากแล้ว ร้าน Cook with Love ของเชฟไข่ เชฟอาหารญี่ปุ่นผู้ที่มีฝีมืออีกท่านหนึ่งของเชียงใหม่ ร้านอาหารแนว Chef Table ที่จะต้องโทรจอง ถ้าไม่จองก็คงไม่ว่างให้เข้ามา Walk In สำหรับเมนูเขาก็จะมีเป็นเซ็ทให้เลือก ลูกค้าสามารถเลือกราคาที่ตามต้องการได้ อย่างที่น้าอ้วนทานวันนี้ก็ท่านละประมาณพันกว่าๆ เซ็ทนี้ก็มีหลายอย่างทั้งหมึกย่าง, ไก่เทอริยากิ, ซุปล็อปสเตอร์, ถั่วแระญี่ปุ่น, ซาซิมิ ล็อปสเตอร์, สลัดต่างๆ รวมแล้วรสชาติและคุณภาพสุดยอดมากครับ งานนี้ใครอยากทานของอร่อย ของดีๆ ต้องโทรจองนะจ๊ะ 